
Gheorghe Coşbuc 


— Discurs de recepție rostit de d. Octavian NED în godinja 
„Academiei române“, la 30 Mai 1923 — 


Zilele pe care le trăim astăzi sunt pline de emoții. Subt ochii 
noştri, de câţiva ani se țese istoria neamului, svâcnind palpitările ei 
„de fiecare clipă cu o putere necunoscută încă. Sunt generaţii privi= 
legiate în viața tuturor popoarelor, cărora le este dat să primească. 
roadele unor îndelungi acumulări de energii și în a căror fericire 
fulgerătoare se răsplătesc veacuri întregi de amărăciune. Noi, suntem 
o asemenea generaţie, pe care -destinul acestui neam a dăruit-o cu 
mâinele amândouă, făcând-o să vadă ARD OLS a urzit în su- 
ferişțte de-o mie de ani. l 

Unitatea națională de astăzi este încoronarea unei opere de stră- 
duinți necurmate. Ea a venit ca o rezultantă a frământărilor de eri, 
ca o consecință logică a unui proces normal de evoluțiune, un ultim 
acord într'o sbuciumată simfonie.. Trecutul din a cărui elaborare con- : 
tinuă s'a desprins această strălucitoare isbândă târzie é` întunecat și 
trist. Neamul nostru și-a răscumpărat în cursul vremii. existenţa, pe 
“preţul unor jertfe și încordări mari. După gloria proaspătă de tinereţe 
încununată de razele legendei, vitregia sorții Pa fărâmițat sub diverse 
stăpâniri străine, tot atâtea pietre pe pieptul lui, -care i-au oprit re- 
spirația liberă, “veacuri de-arândul. , Granițele, înfipte în închieturile 
acestui organism din copilărie, au durut ca. nişte. piroane în carne și 
au fost mai primejdioase ca orice boală vremelnică, fiindcă au stân- 
jenit în permanenţă creșterea unui trup viguros. Am trăit perioade 

tulburi de apăsare, sub loviturile lor ar fi putut ușor să intervie 

stingerea noastră, Totdeauna însă, cu rezistența îndârjită a -sănătăţilor 

robuste, massele românesți de pretutindeni au păstrat şi în cele mai 

oropsite zile, instinctnl sigur al unei înrudiri organice. Unitatea de 

suflet ni s'a menţinut astfel fără: ştirbire de-alungul vremii. Ca la un 

lac cu adâncimi mari, viforele au bătut valurile dela suprafață şi au 

pătat adese oglinda lor; în alvia de jos însă unda a rămas limpede 

şi pură. Trebuia, pe lângă accastă frăţietate a păturii populare, trebuia l 
şi conştiinţa unităţii de aspirații, crezul care smulge gândul din amor- : 
țire şi-l tortifică, trâmbița fermecată menită să răscolească energiile şi 

să le înşirue în linie de bătaie, trebuia o sinteză a “solidarității mili- 

tante, un foc pururea treaz care arde pe culme vestind tuturora că în 

văile dimprejur lupta se ţine încă.. Acest fluid miraculos din care 

beau forțele creatoare ale tuturor oprimaţilor a fost și la noi ca şi în 

alte părţi: literatura. 

S'a zis cu drept cuvânt, că la începutul ori-cărei mișcări de 
libertate e o poezie, — la începutul tuturor biruințelor mari ale re- 
vendicărilor naţionale, un mare triumi literar. E un profund adevăr în. 
această axiomă curentă. Literatura a fost totdeauna o energie precur- 
soare, în câmpul ei sau adunat mai întâi și au cerut cuvânt puterile 
latente ale unui popor, indicând prin proporțiile: lor raza de întindere 
a măririlor viitoare. In acest chip Iliada lui Homer a luminat înaintea 
Athenei lui Pericle, gloria lui Dante sa ridicat ca un stâlp de foc 
înainfea strălucirei lui Lorenzo de Medicis, orizonturile nemărginite 
ale lui Shakespeare au avansat cuceririle coloniale ale Engliterei şi 
astfel, urmând o orânduială consacrată, nu este numai o întâmplare 
că România unită, Sire, reîntregire solului național sub sceptrul: 
Majestății Voastre, nu s'a putut îndeplini decât după ce gândul româ- 
nesc s'a sbătut în avânturi înfrigurate, după ce poezia cu culmile ei 
eterne a săvârşit-logodna, dându-ne de o parte geniul lui Eminescu 
` şi de alta paginile neperitoare ale lui Gheorghe Coșbuc. l 

Ardealul nostru în acest sbucium „istoric al neamului a trăit 
printrun popor de țărani. | 

Vrăjnășia stăpânirilor străine care-și pusese ca țintă desfiinţarea 
noastră ne-ă supus. unei despoeri metodice, vremuri îndelungate. 
Clasa. conducătoare ne-au absorbit-o elementele dominante, biserica a 
tânjit în umbră sub persecuții rușinoase,. şcoala nu ne-a împărtășit 
cu binefacerile ei. Nu ne-a rămas decât țăranul rob al gliei, secătuit 
de regimul „Aprobatelor şi Compilatelor“ 'subt principii Transilvaniei, 
'această „misera plebs contribuens*“ răzleţită prin satele de munte și 

de câmpie și devenită mai târziu un rezervoriu de forțe risipite, când 
de dragul politicei din Burgul dela Viena, când de năzuințele recente 
ale imperialismului unguresc. Intr'o vreme când cele două principate 
dunărene, cu tot cortegiul de mizerii al vasalităţii turcești, aveau 
totuşi o pătură conducătoare de stat și un impuls de civilizaţie pro- 
prie, în Ardeal, românismul nu trăia decât în cadrul unei vieți pa- 
triarchale. Această izolare a iobăgimei noastre însă, veacuri dearândul, 
sa prefăcut într'o cetate nepătrunsă a apărării naţionale. Oropsiţii 
plugari și ciobani s'au retranșat în părăsirea lor, şi.o mie de ani, 
păstrându-și datinele, cântecele, superstiţiile, torcând firele de argint 
ale legendelor din străbuni, înfiorându-se de tainele naturei care-i 
înfăşura în mrejele unui fermecător panteism, ei au trecut neatins din 
generație în generație patrimoniul sufletesc specific al rasei. In acest 
chip asperitatea sorții sa transformat în supremul nostru scut, con- 
servându-se o puritate de sânge intactă în toate nuanțele ei și păzită 
de neajunsurile ori cărui contact străin, ca un tezaur acoperit de ru- 
ine. Viforul vremii în Ardeal a trecut astfel, ca toate furtunile, bătând 
culmile, frângând crestele copacilor, dar lăsând nemișcate și în de- 
plina lor podoabă firicelele de iarbă. 

Aşa ne-au rămas țăranii, Singura rațiune de existenţă a nea- 
mului nostru sub ocrotirea politică duşmană. 

Din căsuțele lor, în a doua jumătate a veacului al 19-lea, după 
înlăturarea întocmirilor feudale, au început să se pornească pe ici pe 
colo copii cu ochii limpezi tiviți în lacrămi, duşi să înveţe carte în 
oraşele din vecini. Cele câteva licee rumâneșşti din Ardeal au devenit 
focarele umile ale unui început de cultură, în vreme ce molohul străin _ 
își întindea de pretutindeni rețelele otrăvite ca.să ne sugrume. Opera 5 
de desnaţionalizare a guvernelor din Budapesta s'a deslănţuit cu.o 
~ continuitate programatică. Din toate părţile„„pândea o. cursă, un gând 
ostil, o primejdie pentru noi. Cărturarul ardelean cu frământarea lui 
de aproape un veac, truda de a-şi menține moştenirea de acasă pa- 
ralel cu preceptele civilizației primite prin prismă străină, lupta surdă 
cu întreg aparatul puterii de stat, protestările necontenite ale instinc- 
telor seculare în plină revoltă, toate îsi constitue un capitol din 


= cele mai triste din povestea noastră. Câţi mau rătăcit pe acest calvar 


al luminei, greşind drumul și trezindu-se în tabăra adversă, câţi nu 
s'au oprit la calea jumătate, biete făpturi hibride, apariţii inutile în 
economia unui neam, şi câți nu-şi plimbă astăzi sub ochii noștri plă- 
gile sufleteşti ale trecutului bolnav.... Pe seama unui intelectual român 
țărănimea rămânea deci şi pe mai departe unicul azil în care trebuia 

să se retragă dinaintea puhoiului ucigaș. Nu era altă scăpare decât 
a-i smulge civilizaţiei tat ce-ţi putea da, și încărcat de pradă, scuturând 

` praful din drum a te întoarce din nou după zidul din bătrâni, a duce -~ 
mai departe firul unei continuități milenare, și a simți respirând în 
jurul tău eternitatea. Ţărănimea deci, singura clasă constituită, cu 
larga ei armonie primitivă, era însăși afirmarea vieții noastre. Din sâ- 
nul ei plecau unde de energie, solii călătoare care reveneau iarăși la 
matcă, cu toată agoniseala lor. Tot.ce cădea dincolo de raza acestui 
câmp erau sbucniri răzlețe, valuri deplasate, așchii sărite departe de 
tulpina neamului. 

Din această țărănime ardeleană a răsărit, şi T ei ta îm- 
pletit mai departe, Gheorghe Coşbuc. Amintirea |ui a-şi dori s’o evoc 
în Cuvinte pioase sub cupola Academiei Române, unde mi-aţi făcut o- 
noarea de a răsplăti străduințele mele chemându-mă la scaunul lui văduvit. 

l In județul. Bistrița-Năsăud se găseşte satul Hordou, de câteva 
sute de fumuri. Case albe la poala de deal, strânse imprejurul unei 
bisericuțe cu turnul ţuguiat, între. plopi; sătenii, toți românii plugari, 
temători de Dumnezeu, harnici, aţoși, uscăţivi,, cu lumină în ochi şi 
cu sufletul muiat în basme. Sunt din neamul grăniţerilor, un fel de 
răzeși paznici de hotare; care şi-au semănat oasele pe toate câmpiile 
Europei sub pajura Habsburgilor. De pe vremea Mariei Terezia soarta 
lor sa ușurat şi corvezile - iobăgiei au scăzut în jurul lor. Satul 
Hordou însă e sărăcuţ şi puţintel. Cam la mijlocul lui este o căsuță 
cu acoperişul de pae, cu umerii gârbovi, cu gard de nuele împre- 
jurul ogrăzii scunde și cu grădiniță în față. Aci trăia încă părintele 
Sebastian Coșbuc şi preoteasa Maria acum o jumătate de veac. Cea-, 

"Slovul însă și darul preoţiei se adăposteau de vre-o două sute de ani 
sub tavanul de grinzi. Părintele Sebastian, ca și înâintaşii lui, era 
preot de legea veche, chipul cunoscut al istoricului „popă românesc“ 
aşa cum Pam văzut pe prispă aproape: cu toții în copilăria noastră, 
tâlcuitor de psaltire, îndrumător al popore şi cel mai PURTAIE stâlp 
al vieţii noastre în Ardeal. 

Copilul lui e Gheorghe Coșbuc născut la 8 Septemvrie 1866. In 
mijlocul unui peisaj câmpenesc deci, îr aer şi în “lumină, au privit 
pentru întâia oară împrejur ochii : poetului. Tabloul âcestei clipe, cu 
misterul lui, nu Pa mai părăsit nici odată. 

Zările de farmec pline, 
Strălucesc în Luminiș, j 
Sboară mierlele ’n : tufiş ... 

Sunt primele rânduri din „Balade și Idile“, cine ştie, un ecou 
întârziat al clipei când i-a căzut pe frunte cea dintâi rază în leagănul 
dela Hordou, sunt sinteza operei lui Coşbuc. 

A fost o copilărie senină la curtea părintească, alături de fra- 
tele său Aurel, rămas țăran și astăzi în căsuţa din bătrâni. Atmosferă 
de liniște și împăcare patriarhală. Copilul a învăţat mai întâi slovele 
la dascălul Tănăsucă, ajutorul părintelui, cântăreţ de strană, care-l 
purta pe genunchi. A trecut apoi la şcoala primară din vecini, în 
comuna Telciu, și de acolo la Năsăud, unde lau trimis la învăță- 
tură. Liceul românesc de acolo, susținut de fondul vechiu al grănițe- 
rilor, a fost cel mai priincios cuib pe seama poetului adolescent. 
Lumea din prejur era o continuare normală a vieţii de acasă. Infă- 
țişarea rustică dela Hordou reînvia pe ulițele strâmte cu case țărănești 
din micul orășel înfundat după colinele munţilor Bistriţei. Era aceiaşi 
lume, acelaș port și grai, un colţ de românism ferit de orice înfiltra- 
ţie străină. Câteva sute de elevi, copii dela ţară veniți din toate păr- 
ţile, cu mâncare în dăsagi, aciuiţi în gazdă la câte-un gospodar din 
capul satului. Coşbuc ne-o spune undeva: „Doisprezece din patru- 
sprezece, câţi urmau clasa opta a liceului din Năsăud, eram băeți de 
țărani oieri şi purtau căciuli și ițari. Vacanțele ni le petreceam prin 
păduri şi prin munți, căci numai la școală eram „domnişori“, iar acasă 
eram țărani“. O caldă înfrățire populară însemna acest liceu, priveghiat 
de dascăli crescuţi pe vremea absolutismului austriac pe la Univer- 
sitățile germane, cunoscuții buni pedagogi ardeleni, naționaliști mili- 
tanți, propagatori entusiaști ai descedenței noastre latine şi oameni 
onești în slujba lor. Sub conducerea acestora, la Năsăud stăruia un 
spirit de îndrăsneală a revendicărilor noastre şi societatea de lectură 
» Virtus romana rediviva“ a elevilor, constituită la 1870, cu activitatea 
ei e-o oglindă a năzuințelor literare de pe atunci. 

Aici a început Coşbuc să-şi urzească cele. dintâi versuri. Dacă ar 
îi rămas analfabet în „căciulă şi ițari“ totdeauna, sar fi ales din el 
un colăcar la punți, un mare meșter anonim ca autorul „Mioriței“ şi 
suflarea lui de foc sar fi topit în flacăra pururea primenită a folklo- 
ului nostru. Pe băncile liceului însă, impulsul conştient al creațiunii 
Va cercetat de grabă şi încurajat de profesorii înţelegători cari i-au 
ghicit de cu bună vreme talentul, la 15 ani elevul dela Năsăud, scu- 
tit de studiile Ştiinţifice și mai ales de matematici pentru care nu 
avea nici o tragere de inimă, — cum ne-o spune dinsul, fiindcă era 
iisgonită fantezia, — publica versuri în „Muza Someșană“. Un actual 
“profesor universitar din Cluj, distinsul filolog N. Drăgan, a.-avut buna 

idee să publice într'o broșură o amănunţită și interesantă dare de 
seamă despre activitatea literară a elevului Coșbuc în liceul dela Nă-. 
săud, a cărui societate de lectură Pa proclamat președintele ei. În 
cartea acestei societăţi, între anii 1882—84, când a luat bacalaureatul 
Sa introdus un număr considerabil de versuri de-ale lui. Sunt desi- 
-gur strofe începătoare, asperităţi și nelămuriri destule, așa cum sunt 
însă, inspirații din balade populare sau re.uiniscenţe din clasicii ger- 
mani, frânturi de înțelepciune primitivă sau accente calde din imnul 
luminos al naturei pe care Pa cântat o viaţă întreagă, ele anunță pe: 
cântărețul de mai târziu. l 
Smulg câteva rânduri, din „Tablou de seară“; 


Blândă rază 

Lucitoare ~ 
Scânteiază 

Şi-o culoare 

Purpurie 

Se aruncă 

Pe câmpie 

Și pe luncă..., 


E poezia lui Coşbuc în scutece, un acord avansat din „Noaptea 
de vară“. Ceia ce se resimte însă limpede din îndeletnicirile-i literare 
de pe atunci, e îndrumarea spre genul epic, pecetea de căpetenie a 
artei lui. O lungă poveste în versuri „Pepelea din cenușe“, voinicul 
Care se bate cu smeul şi pleacă la „sorbul pământului“, o apropiere 
de Prâslea lui Ispirescu, indică jocul de gânduri și imagini care se 
ţesea în jurul tânărului rapsod. Fire de țăran, iubitoare de basm și 
pitoresc, cu imaginaţia fecundă și cu ochii înfipți în nemărginire, 
Coşbuc s'a înfăşurat dela început în tortul argintat al mitului popu- 
lar, care Pa fermecat mai întâi ca un cântec de leagăn și Pa urmărit 
mai târziu ca o vastă problemă de creaţiune artistică. Toate lau 
ajutat pe acest drum stropit cu pulbere de stele şi cu arătările visu- 
lui fugar. Mai întâi origina lui, vatra deia Hordou. In cenușa ei tre- 
murau basme de veacuri spuse de oameni ai câmpului, instincte stră- 
vechi păstrate în savoarea lor originală într'o căldare de munţi, pan- 
teismul estetic al primitivilor cald și colorat, o tainică moştenire în- 
târziată din lumea lui Homer, întrun ascuns ungher traco-romanic. Era 
apoi educaţia particulară a cărturarului ferit de toate aspectele fră- 
mântărilor moderne, abstracţiunea de esență pură fără sgomot şi com- 

plicaţii, prelungirea binefăcătoare a unui basm. Toate aceste, brodân- 
du-se pe un temperament de visător deslegat de obezile realităţii, au 
dat naştere unei poezii impersonale, al cărei fond se pierdea cu ve- 
chimea lui în negura vremii, dar era susținut de mijloace artistice 
noui și superioare. 

Coșbuc scăpat de pe băncile liceului, trecând un an și jumătate 
pe la Universitatea din Cluj care Pa desgustat cu atmosfera ei străină 
şi respingătoare a gentry-lor unguri de pe atunci, s'a închis în turnul 
lui vrăjit și pe unde sa dus a întins pretutindeni împărăția satului 
cu svon câmpenesc și cu freamăt de pădure. La Sibiu, unde sa ocro- 
tit la ziarul „Tribuna“ vre-o trei ani şi mai bine, talentul lui pre- 
coce a început să închege întrufi mănunchiu fragmentele mitului și o 
întreagă serie de povești în versuri a văzut lumina tiparului. E o 
adevărată epopee populară care a făcut școală în Ardeal, plină de 
imagini şi culoare. In „Isvor de apă vie, Pe pământul turcului, Blă- 
stăm de mamă, Fata Craiului din Cetini, Fulger, Tilinca, Patru por- 
tărei şi Crăiasa Zânelor“, autorul lui Pepelea din cenușe țese mai de- 
parte firul de aur. E o năvală de eroi din basme în scrisul lui, o 
nomenclatură sugestivă pe lângă cea consacrată, 7răznet bătrânul, 
Crai-încetinat, Tabără Impărat, o invenţie specială în conducerea ac- 
ţiunii, frânturi de grai dela țară, crâmpee de înțelepciune din bătrâni 
şi peste tot o înrudire organică cu minunatele producții ale folkloru- 
lui nostru... Coşbuc s'a gândit, ne-o spune el, la un mare epos 
naţional în care să se încadreze mitologia românească și care să re- 
oglindească ca o lliadă sau Aeneidă însăşi copilăria neamului, pe- 
rioada de legendă și mister, când în intimitate cu natura se plămădea 
sufletul nostru. Fără îndoială că pentru resonanţa acestui trecut vi- 
ziunea lui era cea mai indicată, nimeni nu sa coborât așa de adânc 
în regiunile înflorite ale celuilalt tărâm, nimeni nu venea aşa de de- 
parte ca dînsul. 

Intrun avânt capricios al tinereţii înfrigurate, într'o tensiune de 
nervi și într'o năvală de sânge la tâmple, tânărul de douăzeci şi câ- 
tiva de ani, călător în ţara basmelor, ducând cu el cine știe ce 
„icoană „frumoasă ca un gând răzleţ“, ascultând un cântec care se ri- 
dica dinlăuntru, şi era chemat de patima lui, sa lăsat prins în vre- 
jurile norocului visat şi sa gândit la nuntă. Fiorul rapsodului a cu- 
tremurat lumea întreagă pe unde sa plimbat mintea lui în „patru 
margini de pământ“. Pe toți prietenii copilăriei lui fermecate, pe toţi 
stăpânii imaginației populare, i-a poftit la ospăț. Și s'a întâmplat o 
minune. S'a pornit să alerge potop „din cât afund o mie de crăimi 

ascund“, sau urnit la glasul ciudatului vrăjitor carea scormonit dir 
meleagurile lor împărați, feţi-logofeți, porniţi din „nouăzeci de ţări“, 
crăiese şi „ghinărari“ și sfetnici, ca .întrun val imens de vâltoare 
cosmică firea întreagă . 


Și s'au pornit bărboșii regi 
Și sfetnicii *nvechiţi în legi, 
Și patruzeci de zile întregi 
Au tot nunti... s 


Feciorul popii din Hordou a făcut o nuntă cum wa mai fost, 
balada nunții ţărăneşti : „Nunta Zamfirei“. Ca în Teogonia lui Heriod, 
unde se fixează ierarchia zeilor Elladei, în poezia lui Coșbuc, cea 
mai strălucitoare creațiune epică a noastră, se redă cu o vigoare ele- 
mentară și cu o diabolică alchimie a versului, cea mai veritabilă în- 
Carnaţie a mitului românesc. Admirabilul poem a fost remarcat de 
Maiorescu şi, retipărit în dili lili literare“, a consacrat gloria lite- 
rară a poetului, 

Pe atunci Ardealul se sbătea sub apăsarea guvernării intolerante 
dela Budapesta. Printre anii 80—90 ai veacului trecut, spiritul lui Co- 
loman Tisza inaugurând opera de maghiarizare au început și protestă- 
rile noastre, dar viața publică a resimțit loviturile date. Atunci ni s'a: 
înfiltrat otrava educației ungurești, cu pustiirea ei, ale cărei conse- 
cințe fatale, ca proecţiuni postume, se întrevăd şi astăzi în unele di- 
vagaţii de ale clasei noastre conducătoare. O atmosferă de temniță 
intelectuală s'a aşternut peste provincia năpăstuită, spiritele libere se 
mișcau greu sub tentaculele ei. Deasupra graniţei însă pătrunsese su- 
îlul desrobitor al literaturei proaspete, care svâcnea în cugetele primi- 
toare și fermentul ei le fructifică. Eminescu, ca un botez de foc atin- 
sese sufletul cărturărimei ardelene, scriitori de: seamă îşi aruncau zil- 
mic peste baionetele neputincioase dela Predeal reţeaua fermecată a 
atâtor opere de artă, grăbită și sigură se modela unitatea literară, iar 
Bucureştii devenise în conștiința tuturora capitala culturei noastre in- 
tegrale. Se va găsi oare cineva, care să ridice vălul de pe frământa- 
rea unui creer de artist din această perioadă sbuciumată şi fecundă, 
când din. Ardealul încătuşat ca printr'o surdă prăvălire subterană se 
porneau valuri de energie spre Regatul fraților liberi, şi din avântul 
lor impetuos să desprindă, inform şi tulbure, dar măreț și conştient, 
preludiul strălucirilor viitoare? Pentru noi, soarele la Bucureşti ră- 
sare, — acesta era în Ardeal dictonul curent, care ne scăpa ca un 

miracol de ravagiile Budapestei. Firește, în acest vîrtej de patimi, Co- 
şbuc, mai mult ca ori care altul, simțea chemările de . peste munți 
spre marele atelier al luminei noastre, de unde ispitele atâtor speranţe 
îl copleșeau în fiecare zi. Plin de visuri şi de armonii, sguduit în | 
toate fibrele de cântecul mare al neamului, el a lăsat în urmă gra- 
nița și a plecat la București pentru totdeauna.... 

De acum, o lume nouă împrejmue viața lui Gheorghe Coşbuc. 

După firidele cu mușcată dela căsuţa din satul lui, după sbur- 
dalnica veselie copilărească dela Năsăud și după planurile îndrăsneţe 
de boem visător la redacția „Tribunei“ din Sibiu, deodată vălmăşa- 
gul de oraş mare, cu sgomot de târg„și de care, șiraguri de oameni 
grăbiţi, negoaţe, indiferență, o vâltoare atât de isbitoare și de necu- 
noscută. Desigur, dacă ar fi avut cât de puţină supleţe de târgoveţ, 
câteva dispoziții de tranzacții cu împreiurările, lucrul ar fi mers 
lesne... 

Dar el venea ca un tip rezumativ al unei rase, mavea concesii 
de făcut, el proclamase atot puternicia satului de care gândurile nu 
_i Sau deslipit niciodată. Coșbu& era un inadaptabil. Dârz, îndărătnic, 
concentra în protestarea lui reținută, mândria grănițerilor purtaţi prin 
atâtea lupte. In clipele cele dintâi a privit cu timiditate în jurul lui, 
Cu oarecare nepăsare apoi, şi cu o linie de amărăciune la urmă... 
In alergarea nepotolită a Capitalei cine să-l fi ocrotit pe pribeagul 
` wînturător de rime, frate de cruce cu „Pepelea diù cenușe“, dar atât 
de desarmat în fața vieții? O sinceră recunoaștere a talentului la în- 
ceput, o strângere de mână, — lumea e atât de grăbită cu tinerii 
poeţi — și în curând o slujbă la minister, ajutor de inginer, dacă 
nu mă înșel, o răzbunare postumă a matematicelor..,. 

Dar și configurația literară a anilor nouă. zeci era puţin priel- 
nic concepţiei lui Coșbuc. Geniul lui Eminescu își proecta pe toată 
întinderea lumina orbitoare. Poezia lui asemeni unui samum cutropi- 
tor pârjolise toată vegetația literară dimprejur şi deasupra altarelor 
căzute în ruine strălucea aureola care încununa fruntea bolnavă a 
maestrului. O tristețe vagă stăruia peste tot, strofele lui Eminescu îşi 
picurau în inimi plângerea lor în surdină, floarea albastră își scutura 
petalele ofilite şi o morbidețe ostenită se răspândea în zare. Litera- 
tura întreagă primise un aspect de doliu, decepționismul devenise o 
manieră artistică la modă, și un aer de spital te prindea din vitrinele 
librăriilor, pline de „file rupte“ și de „foi veștede“... In descuraja- 
rea generală care năvălise intelectualitatea românească ca o extenuare 
subită poate, după sforțarea pripită a trecerii noastre dela stările pa- 

triarchale la civilizația occidentului, se afișau şi multe dureri închi- 
puite, teorii de import de peste Prut,. alături cu atâtea doctrine de cir- 
constanță din fierberea fără răgaz a Parisului. 

“Toate acestea au contribuit şi mai mult la izolarea lui Coşbuc. 
-Din strigătul pestriţ al bulevardelor, el se cerea în svon de miriști 
şi pădure, iar împotriva tânguirei unanime care năpădise literatura cu- 
rentă, se ridicau instinctele de sănătate robustă moştenite din munții 
Bistriţei. Zi cu zi se mărea distanța între el și mediu, devenise un 
soliloc, un singuratic cu ochii rătăciți în larg. Când Pam văzut întâia 
oară, — sunt vre-o două zeci de atunci, — strecurându-se pe calea 
Griviței, cu trupul lui uscăţiv, adus puţin de spate, cu privirile per- 
-dute sub pălăria cu borduri largi, am simțit că nu vede nimic din a- 
propiere, n'aude nimic, că înaintează ca un iluminat cu fanatism spre 
o țintă care e undeva departe, foarte departe... Aşa mi-l închipui că 
a fost dela început. Copilăria, amintirile, chipul de apostol al părin- 
telui Sebastian, glumele dela Năsăud, mama de pe prispă, basmele cu 
Pipăruşi şi Pricolici, toate au venit cu el, toate le ducea ca o ne- 
mărturisită povară pe umerii îndoiţi prea de vreme. El le alinta în 
fiecare ceas, la orânduia, le netezea cu patimă și cn delicateţe, se în- 
fășura în dantelele lor ușoare, la stropea cu plâns și cu flori de bu- 
suioc, iar întro zi le-a adunat una lângă alta, scumpeturi într'o ladă 
de zestre țărănească, minunată, cu crestături și arabescuri înflorite și 
le-a zis: Balade şi 'Idile. 

Volumul lui Coşbuc, ca un proaspăt vânt de primăvară pătruns 
brusc în liniştea obosită a unui iatac, a sguduit puternic nervii discor- 
daţi dimprejur, a înviorat atmosfera, a deschis un orizont nou şi a a- 
vut marele: merit de a reintroduce principiul sănătății în literatura” 
noastră. Autorul baladelor și idilelor a descins din lumea basmelor, 
dar a făcut popas în satul lui. Ne-a dat o luminoasă monografie poe- -~ 
tică a satului românesc. Firește, el nu venea cu concepția de intelec- 
tual chinuit a lui Eminescu, cu un sistem filosofic sau cu o doctrină 
socială, menite să-l facă analistul crud de fiecare clipă, nu era nici 
fericitul escursionist coborât din balconul caselor boerești în mijlocul 
unei lunci, pentru care distanţa topeşte conturele, pipernicindu-le viaţa 
intrisecă și rezumând totul în nota decorativă, ca veselul Alexandri. 
Dacă poate fi vorba de vre-o influență străină, atunci clasicismut 
greco-roman și neo-clasicismul german i-au împrumutat din mijloacele 
lor, ca să-și realizeze cu mai multă înlesnire opera intuiţiei lui sigure 
şi pricepute. Dar aceste înrudiri sunt şi manifestările organice ale ge- 
nului epic, care e partea de căpetenie a creaţiunei lui. Coșbuc era înregistra- 

torul obiectiv al satului, un miraculos seismograf al vieței dela țară în aspec- 

` tele ei senine, idilice, cele mai potrivite cu temperamentul lui, şi de altfel cele 
mai apropiate de caracterul fundamental al poporului nostru. Din primul 
lui volum ca şi din celelalte, Fire de tort, Din ziarul unui Pierde- Vară 
și Cântece de Vitejie, menținute toate în aceiași înlănțuire programa- 
tică ca dintro subtilă monografie s'ar putea reconstrui psihologia 
unui sat în toate ipostazele, ei. Zugrăvind acest microcosm, pars pro 
toto, poetul ne dă însuși tabloul sintetic al neamului. 

Cântarea lui se desfășură în imnul vast al naturei. 

Pe seama lui Coşbuc însă, natura are o specială sennior Ea 
nu e cadrul pentru un sentiment subiectiv, decorul care se ataşează 
propriei frământări a autorului. Ea trăieşte pentru sine, imens labo- 
ratoriu de supremă orânduire, în care omul e un element subordonat 
slujind o țintă a ei, asemeni unei stânci, unui copac, sau unui fulger 
care despică văzduhul. Nimic din egocentrismul maladiv al liricei mo- 
derne, care în tremurul unei frunze nu vede decât radiaţiunea unei 
dureri dinăuntru. Poezia lui Coșbuc e o harfă eoliană, pe care natura 
cântă în dragă voe. E concepția omului dela ţară, în intimitate stră- 
veche cu cerul și pământul, de aceia pulsaţiile vii, multitudinea de 
senzaţii. panteismul estetic care se revarsă din aceste pagini pline de 
mişcare. Fiecare anotimp îşi desface- bogăţiile prodigioase ce se risi- 
pesc sub ochii noștri, stropite cu pulbere de aur. E o încrucișare de 
forțe ascunse, un uriaş erotism al firii, o măreață învălmăşeală de 
energii active, printre care omul apare ca un atom ce se pierde 
în infinit. 


Priveam fără de fintăn sus 
Intro sălbatecă splendoare, R 
Vedeam Ceahlăul la Apus, 
Departe’n zări albastre dus, 
Un uriaș cu fruntea’n soare 
De pază țării noastre pus.. 
Și ca o taină călătoare 

Un nor cu muntele vecin 
Plutea'ntr'acest imens senin 
Și mavea aripi să mai sboare, 
Și tot vâzduhul era plin 

De cântece ciripitoare. 
Privirile de farmec bete 

„Mi le-am întors către pământ, 

Și spicele jucau în vânt 

Ca'n horă dupun vesel cânt 
Copilele cu blonde plete, 
Când saltă largul lor veșmânt. 


Poetul privea „fără ţintă“, zice el, dar ţinta era priveliştea însăşi, 
o strălucită apoteoză. i 

Astfel pe o claviatură largă cântecul” naturei se împletește răsu- 
nător. Peisaje, icoane răsleţe, detalii intime se înșiră întrun caleidos- 
cop pitoresc şi delicat. Apropierea dintre om şi natură îi face să se 
confunde, minunile ei se personifică și iau înfățișări de ființe rustice, 
calde, sănătoase, rumene, comunicative. Seara e o fată, soarele flăcău 
vântul holtei şiret, vara femee robustă, Prahova fecioară năvalnică. 
Toate-şi vorbesc, se agită, se hârjonesc, îşi spun păsul, își strigă du- 
rerea lor. Din când în când fâșii de întuneric cad pe câmpul plin de 
soare, orizontul se întunecă, negurile se întretae brusc, furtunile:se încaeră 
și grindina aspră loveşte pământul din care țâșnesc mugete înfrico- 
şate... Orchestra unui vitor în codru, sbuciumul uriaş al adâncurilor, 
stâncile care se despică, apar cu o putere elementară zugrăvite plastic 
şi lapidar ca în Cartea Facerii, toate supuse unei veșnice și chibzuite 
rotiri în care astri, plângeri, sori, stele, purced după o tainică poruncă 
de sus, căci... 
— La Dumnezeu | 
_Sunt toate câte sunt să fie... 


— Tu laudă mereu 
Suflete, pe Domnul... 


In această horă nesfârşită a naturii se înșirue și oameni cu ochii 
limpezi, glumeţi, cuvincioși, iubitori de snoave, cucernici, răbdurii, 
știutori de dreptul lor şi turbați ca marea înviforată când nedreptatea 
le-a umplut paharul. Sunt țăranii noştri pe care Coșbuc, solul lor, 
ni-i arată întro lungă și variată apologie. Ei vin dela muncă seara 
hăulind, când carele scârțâe şi fumul ese alene din cămin, ei iubesc, 
ei cântă, ei se sbat, se duc la război şi mor făcând trei cruci, iar 
peste oasele lor crește iarba verde ca o binecuvântare de sus. E o 
oglindă senină a sufletului dela țară în aceste strofe vioaie, pe care 
toată gama ei de simţire, vor cântări măestria alcătuirilor epice dela 
povestirile sprintene țărănești până la evocările arhaice ale trecutului 

istoric, toate în cea mai românească limbă şi cu o particulară por- 


zodie, cu o structură de vers când turnată în bronz, când gravă ca 
un (dangăt de clopot în ceasul morţii, când ușoară şi fină ca un pi- 
curat de fluer păstoresc în pacea adormită a unei păduri. Credincios 
4 leînduplecat cântăreț al satului, el îmbracă în haina, în obiceiurile 

jîn graiul lui, scene smulse din negura veacurilor, file de cronici 
A pagini de istorie, pretutindeni cu o rară intuiție de artist, făcând 
șă vorbească sufletul nostru, fie că încalecă Stefăniță Vodă, fie că 
ela Muselim Selo rănitul trimite carte acasă la ai săi. Mai mult, 
chiar şi eroii din basme se îmbracă tărănește, înțelepciunea lor e a | 
l popöruli, până și ritualul mortuar păstrează formele consacrate din 
vechime. 

Fulger moare, e plâns şi îngropat țărăneşte: 


Pe piept, colac de grâu de-un an, 
Și 'n loc de galben buzdugan 
Făclii de ceară ți-au făcut, 

In dreapta cea fără temut, 

Sin mâna care poartă scut, 

j Ji-au pus un ban. 


Cu făclioara pe-unde treci 
Dai zare negrelor poteci 
In noaptea largului pustiu, 

Iar banu-i vamă peste râu, 

| | Merinde ai colac de grâu 
Pe-un drum de veci. 
) 
! Nu e nici o mirare că urmărind astfel un popor în toate cără- 
rile lui, el i-a deslegat taine adânci și a prins pe alocuri adevăruri 
mari din însăși ființa lui, dându-ne poezii rezumative cum e Doina, 
o cântare a cântărilor noastre de totdeauna. 

Viaţa în acest timp, ca o perfidă ursitoare din baladele lui, i-a luat 
pe rând măcinişul energiilor zilnice. Coşbuc s'a risipit înainte. Munca | 
lui literară tumultoasă la început a urmat într'o continuitate neîntre- 
ruptă. A tradus Aeneida, Va atras fluviul larg al lui Homer, cu splen- 


dorile lui întinse. A scris „Povestea unei Coroane de oţel“ şi „Răz- 


| boiul nostru pentru Neatârnare“, tâlcuit pe înţelesul tuturor. Spirit mi- 


' litant a început să-și propage credințele la reviste, pe care le-a re- 
" dactat alături cu alţii. Literatura pe atunci apărea ca un apostolat. 

Scriitorul credea în. misiunea lui de reprezentat ales al unui neam, el 
se ivea pe arena de luptă de câte ori o mare problemă preocupa mul- 
țimea.  Pleiada  Caragiale-Delavrancea-Vlahuţă, dispărută prea/ de 
vreme dintre noi, întro nobilă solidaritate răscolea valuri agitatP în. 
opinia publică, păstrând însă pe seama scrisului un respect religios, 
menținând totdeauna scrupulele onestității artistice şi prestigiul de dte- 
lier. Coşbuc se frământa alături de ei. Mi-a fost dat adese să-l văd 
în casa lui Vlahuţă, unde în vecinătatea pânzelor lui Grigorescu se rosteai 

judecăţi şi se înfiripau planuri, se încrucișau gânduri şi se comenta 
teorii, fie că le rostea amiitrionul cu fraza lui sacadată de meşter so-! 
cotitor, fie că într'o împletitură de fulgere, Caragiale îşi asvârlea în 
faţa noastră verva orbitoare. Coşbuc cu buzele strânse îndărătnic, în 
ochi cu o strălucire pătimaşe care îi lumina fruntea largă de filosof 
antic, vorbea rar şi apăsat. Ne aducea snoave din călătoriile lui 'de la 
țară, din nenumăratele rătăciri cu trenul cu care pleca fără ţintă, di- 
seca încet o chestiune de filologie. Curând însă se cufunda în tăcere, 
toată figura i se muia în melancolie şi cădea pe gânduri. Abia după 
miezul nopții se scutura de apatia lui obişnuită, cuvântul îi era mai 
pripit, colţul: gurei îi tresărea de un tic nervos şi o fosforescență stra- 
nie i se ivea în pupilele aprinse. Nu, atunci nu mai era modestul! 
referendar dela Minister, cu timiditatea stângace a săteaânului descon- 
centrat. O deplină conştiinţă a propriei valori îi ridica fruntea și vorba 
lui se desfăcea în fraze scurte, repezi, sentențioase. Ne vorbea de cei 
din umbra satelor, de obida loz, de politicianii venali, de sub-pre- 
fecți nebuni, de suprema dreptate care se aşteaptă acolo jos, și de 
grozava judecată din urmă. Mi se părea atunci că din noaptea a$up- 
rirei noastre seculare ţâșnesc accentele lui de revoltă ca niște pumnale 
ascuţite care se înfig în carne. Atunci ne mijă pe dinaintea ochilor 
caerul de foc din care se smulgeu „firele de tort“, și doina lui, a 
noastră, ne înfiora în creştet: | 


Când ştii haiduci în codru 
Te prinzi cu ei fârtat, 

Le-arăţi poteci ascunse 

Pe stânci le așterni tu pat, 

Când pun piciorun scară 

Jii roibul lor de frâu! 

Grăbit când prind ei pușca 

Scoţi plumbi dela brâu: 

lar când ochesc cu hohot 

Tu râzi, căci plumbii moi 
| S'au. dus deadrept în pieptul 
| Spurcatului ciocoi. 

Coşbuc na rămas până la sfârşitul vieţii sale numai un poet al 
idilelor dela ţară. Literatura întreagă de altfel şi-a dat tributul ei - 
pentru înfăptuirea revendicărilor populare. E un interesant fenomen, 

cum într'o vreme când concepția politică diriguitoare din România 
hodernă, părăsind principiile democraţiei ideologilor dela 1848 şi-a 
[amrai punctul de gravitațiune la oraș, având ca ultim scop crearea 
|repede prin orice mijloace a unei burghezii românești, într'o vreme 
"când în mecanismul vieţii de stat massele nu-și aveau greutatea lor, 
scriitorii şi artiştii noștri nu s'au despărțit de țăran şi Pau urmat în 
toate nenorocirile lui. In deceniile din urmă ale istoriei noastre con- 
temporane, literatura și arta s'au refugiat la țară și aproape singurul 
lor subiect a fost acest om al pământului. l 
` Este, desigur o înaltă justificare.pe seama lor, faptul că mai târziu 
conştiinţa obștească. le-a verificat unanim intuiţia și că în bătaia tu- 
nurilor, în zile de cumplită restriște, realitatea s'a desprins aşa cum 
au) văzut-o acei care mânuind un penel, o daltă, ori un condei, au 
crezut în torentul energiilor populare. Este nu: numai o confirmare a 
caracterului profetic pe care Pa avut totdeauna o operă de artă, este târzia 
revenire și o recunoaștere. a lăgitimităţii artiştilor în afirmarea marilor 
adevăruri ale neamului. 
| Coşbuc, poate în mai mare măsură decât ori care altul, a slujit. 
| această idee. Pentru dânsul dezrobirea satelor era mai mult decât o 
problemă de ordin literar, era o convingere fanatică de luptător. In 
măsura ce se depărta de viața patriarchală, el, orășanul deplasat, sim- 
tea şi umbrele care fâlfăiau departe. Deodată cu prespectiva distanţei 
a început să înregistreze realitatea. Ca alungate de un duh rău se 
- dedeau la o parte viziunile fermecate, fugeau ielele și glumele, ca să-i 
apară înainte chipul stors de vlagă al muncitorului trudit, rezemat pe 
coarnele unui plug, care ară pentru alții. 


Și galben, române, ţi-e steagul, 
lar galbenul spune de voi, 

De cei dela pluguri, ţăranii, 
Voi galbeni de foame sărmanii, 
De boale purtate cu anii... 


Și toată nedejydea-i la voi. 

Cum să nu se fi cutremurat de groaznica arătare, el, apologetul 
vrăjilor idilice, smuls din feeria unui vis frumos şi asvârlit în ţa 
tabloului brutal de mizerie și neomenie? 


:ntrebări de conștiință lau năvălit, roiestană i-a sguduit thate 
fibrele, a fixat răspunderi, a pipăit rănile; a scormonit răul cu a 
otravă a lui și atunci din demnitatea lui sbicuită, din dragostea |ui 
„ înfrigurată pentru” cei care Pau “trimis în lume, ca un țipăt desnădăj- 
duit ca o trâmbiță de alarmă, ca un program de luptă, s'a închegat 
cântecul furtunos: 


| 
| 
Voi ce aveți îngropat aici? | 
Voi grâu? Dar noi strâmosi și taţi 

Noi mame și surori și fraţi! 

s In lături venetici! 


Pământul nostru-i scump şi sfânt ` , 
* Căci el ni-i leagăn şi mormânt: ` | 
Cu sânge cald Pam apărat ! i 
Și câte ape tau udat | 
Sunt numai lacrămi ce-am vărsat: 
Noi vrem pământ! 
| 

Spre gloria poetului şi spre binele tuturor, trâmbița s'a auzit şi 
o largă transformare a intervenit în structura țării. 

Pentru Coşbuc satisfacția a venit prea târziu, el a concretizat 
nsă cel dintâiu intro superioară formă artistică, nevoia acestei trans- 
îtormări, 

In vuetul orașului în care sa zămislit euritmia versurilor sonore, 
el mai purta cu sine un fir ascuns, o neîntreruptă chemare pasionată, 
puternică. Era dragostea de ai lui, rămași acasă, acolo în înfundătura 
dela Hordou, dorul de Năsăudul copilăriei cu grăniţerii și cu plopii, 
erau amintirile ce se deslipeau din neguri și îi băteau la geam în 
nopți de insomnie. Ce crize, ce sbuciumări se vor fi deslănţuit în 
acest suflet delicat- purtat în pribegie, ce valuri de îndoieli îl vor fi 
străbătut în saltul vertiginos care la dus dela dascălul Tănăsucă până 
la filosofia sanscrită și la terzinele lui Dante? De câte ori nu va fi 
privit înapoi, de câte ori nu ta oprit în drum pâlpăirea sângelui din 
vine, de câte ori nu Pau durut poverile misterioase ale moștenirei din 
strămoși? In astfel de clipe, optimismul lui țărănesc cădea înfrânt; 

Mai trăești şi-ţi merge bine _ 

Vechi străjer, nu m'ai uitat? 

E de mult de când mam stat, 
Ulmule, sub tine. 


Tot aici? Amar e gândul 
Veșnic nemișcat să stai: 
Vezi de-atunci eu alergai. 
Lumile dearândul! . 


Ce te miri? Eu vin fârtate 

Trist aşa, și liniştit — 

Sunt bătrân! Mau obosit 
Căile-alergate. 


„Tu cântai şi-n depărtare 

Eu priveam râzând pe lunci, 

Cum mam cumințit de-atunci, 
Râd aşa de-arare!.., 


Cu cât se strângea mai tare cercul orașului împrejurul lui, cu 
atât mai des îl cercetau vedeniile de demult ca o blândă mustrare 
une-ori, ca o adiere caldă și binefăcătoare câte odată: 


In vaduri ape repezi curg 
Și vuet dau în vale, 

lar plopi în umedul amurg 
Doinesc eterna jale. 

Pe malul apei se'mpletesc 
Cărări ce duc la moară, 
Acolo, mamă, te zăresc 
Pe tine ’ntro căscioară. 


Coșbuc se gândea acasă cu stăruință, cu patimă. Nu numai că 
nu era desrădăcinatul care şi-ar fi ucis trecutul, dar îşi scurgea viața 
de fiecare clipă din acest trecut, era o fire conservatoare, ale cărei 
rădăcini erau mai puternice decât copacul însuși. El era ardeleanul 
nedesfăcut de glia lui, desigur nu în sensul barbar și inoportun al 
unui regionalism miop scos la suprafață une-ori în zilele noastre de 
către drumeți întârziaţi ai școlilor ungurești, pe care sunt sigur că s'ar 
însărcina bucuros să-i scuture și să-i treacă prin botezul unității de 
suflet. aşa cum a cântat-o el, dar ardelean prin strânsa legătură cu 
toată comoara de simțire a acestui minunat colt de pământ. In inte- 

riorul lui dela Bucureşti alături de o soție devotată și de un copi? 
admirabil, pe care îl iubea cu o dragoste fanatică de părinte, era o 
atmosferă de simplitate și cuviință severă, ca în vrednicile familii ale 
vechilor dascăli ardeleni, podoaba intelectualităţii noastre de eri. Ar- 
dealul Pa tulburat incontinuu cu toate problemele lui culturale şi 
- politice. Le urmărea cu pricepere şi devotament. La procesul Memo- 
randului din Cluj studenţii dela București au venit cu poezia lui „In 
opressores“ răspândite pe foi volante miilor de asistenţi, un patetic 
strigăt al iredentei noastre: - 


Dumnezeu ni-e *ntr'ajutor, 
-~ Dacă și el e de-al lor 
Nu-l mai vrem ocrotitor, 
Ne înfrățim cu iadul! 


2 Granița, Coşbuc mo mai putea trece înapoi, nu se prezentase la. 
serviciul militar și contà ca dezertor din armata austriacă. Se ducea 
însă în fiecare vară la Predeal și când îl vedeam la București, toamna, 
ne spunea cu un zâmbet obosit că a fost până la stâlpul de frontieră 
şi că l-a alungat de acolo, un jandarm cu pene de cocoș. Ce furtuni 
mute vor fi bătut atunci în adâncurile din care au ţâşnit accentele 
` sumbre de baladă? Abia prin anii 1910, o amnestie colectivă i-a des- 
chis poarta. Cu cel dintâi tren sa dus la Năsăud, și apoi înfrigurat a 
luat centrele noastre de-arândul. Mi-aduc aminte la Sibiu, când a călcat 
întâi după 20 şi câţiva de ani, palid, bolnav, neurastenic, copleșit de 
amintirile tinereţii, voluptatea revederii îl durea. Se nemerise tocmai o 
serbare culturală, lume dimprejur era adunată întro sală de conferințe. 
„Mi-a cerut să-l duc acolo, fără să suflăm un cuvânt. L-am dus. Sa 
retras întrun colț de balcon şi s'a pitit să nu-l vadă nimeni. Privea 
cu un tremur de pleoape în toate părțile, la țăranii din Răşinari, la 
costumele dela Săliște, la ceata de preoți, brâne albastre, brâne roşii... 
O mișcare s'a produs subit în sală, cineva Pa recunoscut, lumea în- 
treagă s'a ridicat în picioare să-l vadă, să-l aclame. Deodată, un glas 
pe popă trăgănat a început cântecul și într'o clipă femei, bărbați, copii 
s'au asociat și a cântat toată lumea, şi cânta şi el plângând: 


Pe umeri pletele-i curg râu, 
Mlâdie ca un spic de grâu 
Atâta mi-e de dragă... 


In inima lui Coșbuc a svâcnit cu putere idealul împlinirii hota- 

elor. In poezia lui Spadă și Corăbii, dedicată A. S. Principelui Carol, 
pe vremea când mic copil îl vedea jucându-se în grădina Castelului 
Peleş, el întrevede sfârșitul luminos de epopee. 

Cu glas de prooroc, despică taina vremurilor: 


Și eu, şi-acei, ce pe a vieții cale 
De patru ori făcurăm drum mai lung 
Decât al tău, mai pot spera sajung 
Să văd pe culmi isbânda vieții tale? 
Tu crești acum voinic, şi Dumnezeu 
` De nu-i mâhnit pe noi ca să ne bată 

Cu ce-a știut mai aspru el vre-odată 
Să batun neam, — vai, neam român al meu, 
De ce chiar tu să ai o judecată 
Așa de grea? — de nu-i mâhnit pe noi, 
Cu bine-ți va spori 'ndelung şi anii, 
Cu braț voinic îți vei opri duşmanii 
Șin lupte vei conduce-ostași eroi. 
visăm şi noi, visăm de mult voinicul 
Ursit să scape-o fată de 'mpărat, 
Cum Făt-frumos ursit a fost s'o scape. 

; El iar o să ridice-un neam furat 
De-ai săi duşmani, și-aproape aruncat 
Subt bulgării *nmormântătoarei sape. 
Veni-va el și peste munţi şi ape 
Sumeţ, va stăpâni in vest șin ost 
In inimă-mi o di 0 a eu bine! 


Și va veni şi-un timp dorit, 
Când cele 'nguste-și vor mări cuprinsul, 
Când cele ce-au fost joc vor. fi 'ntradinsul 
Și nu ne va 'ngrădi 'n puteri învinsul 
Sirag de munți, 

Tu Rege, prea mărit, 
Al vremilor de-atunci, Tu, mândre nume, 
Voi fin mormânt cu suflet tresărit 
Știind căn lupte porți cumplite săbii 
Și drum măreț Tu dai schimbatei sorţi, 
Că-n larg pe Pontul Euxin Tu porți 4 
Uniten stol puternice corăbii. 

Minunea visului sa împlinit, Coşbuc însă și-a profețit şi pră- 
buşirea lui, el ma mai fost să cânte isbânda, balada cea din urmă. 

Viforul năprasnic l-a frânt lângă groapa copilului lui, în zilele 
de umilință, când Bucureştii gemea subt călcâiul invaziei dușmane, și 
când poetul rătăcea ca un spectru din „Infernul“ lui Dante, cu ai cărui 
fiori și-a încins ani îndelungați tâmplele cărunte. | 

Ce-a fost Coșbuc în evoluţia noastră literară? Să ne-o spună el: 


Sunt suflet în sufletul neamului meu . 
Și-i cânt bucuria și-amarul. 


Noi stăm smeriţi în fața geniului creator al neamului, care și-a 
răscumpărat cu jertfe actul de justiție de care sa împărtăşit, și-acum 
când stărue înaintea noastră umbra lui Gheorghe Coșbuc, îi închinăm 
şi ei cuvintele scrise pe mormântul marelui florentin în biserica 


Santa Croce: 


Onorate Valtissimo poeta ! 

Cartea 


Pe nepoată-mea Florica am abonat-o la gazetă. De citit, o ci- 
tesc părinții ei, fiindcă ea e așa de mică, încât e departe încă de a 
fi pătruns în misterele abecedarului. Dar mi-am zis că poate-o avea 
noroc, şi cum gazetele acuma dau tot felul de premii abonaților, va 
cădea, te miri, şi pe numele ei vro giuvaerică, vr'o garnitură de mo- 
bile, ori, te pomenești, poate chiar o vilă la Sinaia... lată, ori-cum, un 
mijloc puțin costisitor pentru un moș sărac, ca să contribue la zestrea. 
nepoatei sale, -cu... iluzii. 

Florica însă nu ştie de toate acestea; iluziile, la cari zâmbim, sunt 
pentru noi ăştia mai în vârstă. Ea, când vine factorul cu gazeta, îl 
întâmpină la ușă, o ia, o strânge la piept cu amândouă mânușițele, şi 
înainte de a o da spre citire mamei sale, șopteşte tainic: — „caltea 

Mă uit la dânsa, şi șoapta aceasta, spusă cu ochi mari, serioşi, 
strângerea aceasta, evlavioasă parcă, a hârtiei tipărite împăturate în 
patru, deşteaptă vechi adieri de simțiri proaspete, tinerești, în inima, 
mea bătrână. 

Cartea, — închid ochii și-mi aduc aminte. Ce sfântă dragoste am 
avut, de când pot să mă ştiu, pentru obiectele acestea ciudate, miste- 
rioase, în cari simțiam instinctiv că se cuprinde ceva mai mult decât 
arăta exteriorul lor. Acolo Sascundea ceva, şi ghiceam eu că nu.e 
tot aceea cu ce puteam cunoaște și experimenta în tot cuprinsul odăi- 
lor înşirate în jurul și dea-lungul “ coridorului. Un scaun, 0 canapea, 
un dulap, icoane, glastre cu flori, covoare, căminuri, mici nimicuri pe 
etajere; albumuri cu chipurile bunicilor, naşilor, rudelor, cunoscuților; 
jucăriile chiar, cu cari bunii mei părinți căutau să-mi mai astâmpere 


sburdălnicia, — nici un secret maveau, nu puteau păstra pentru mine. 
Pe toate părţile le cunoşteam ; — oglinzi am spart destule, ca să mă 
încredințez nu e nimica “îndărătul lor; — vedeam cum, învârtind de 


manivelă, oile cari se perândau, cu labele lipite pe o tăşie de pânză, 
se întorceau, cu capetele în jos pe dedesubt, și reapăreau aceleaşi pe 
dinaintea peisagiului de carton, în vreme ce o roată atingând două 

coarde de oțel închipuia sunetele talangelor; n'ci chiar mecanismul 
isbirii brațelor cu tipsii ale paiaței, prin simpla apăsare pe scându- 
ricea de sub haina roșie dela piept, nu-mi rămăsese ascuns, după 
mai multe experiențe care.costase tot atâtea exemplare din curioasa 
jucărie... 

Dar cartea! 

Stam înaintea dulapului a cărui comoară nu-mi era dat so con- 
templez decât în parte, prin geamurile uşilor la marginea cărora abia 
ajungeam înălțându- -mă în vârful degetelor. lar când pentru întâia oră 
am putut avea și eu în mâinile mele o calte, aceasta a fost bucuria 


mea cea mai mare, — şi a fost cea dintâi jucărie pe care n'am 
stricat-o. 

Una din cele dintâi dureri mari ale vieții mele — îmi aduc 
iarăş aminte, — a fost când băieţii răi mi-au furat dintre cărţile de 


şcoală o culegere de versuri pe cari le scrisese fratele meu mai mare 

şi mi-o dăruise mie, după ce o dăduse la singurul legător din orășel 

să*o strângă în două scoarțe de o naivă pestrițătură. Toată averea 

mea, Care se urca până la zece creițari, aş fi dat-o ca să-mi pot re- 

dobândi cartea. Dar în zadar. Ea nu mai era. Nu ca să vadă ce era 

înăuntru, băeţii cei răi o stășiaseră, — și eu am plâns ca după un: 
mort iubit. 

A fost o dragoste care nu m'a mai părăsit nici odată. Mai târ- 
ziu, când eram în gazdă la un profesor, de câte ori treceam prin 
odaia lui de lucru, dulapul lui de cărți mă atrăgea, cu o ispită de 
voluptate nespusă. Am pândit o zi de sărbătoare când eram singur, 
şi am cutezat. O comoară era acolo. Cu mâui înfrigurate am scos 
cărțile, ca să-mi aleg una pe care s'o iau, so ascund sub căpătâi, şi 
după ce voiu fi citit-o noaptea în taină la lumina lămpii s'o pun la 
loc şi, când voiu mai avea noroc, să scot alta. Alegerea mi-a fost 
grea; am întârziat acolo, și când gazda întorcându-se a dat peste 
mine, am rămas uluit și rușinat, ca un hoț prins asupra . faptului. 

Profesorul meu era un om detreabă, şi mi-a dat apoi voie, sub 
suprăvegherea și sfatul lui, să scot, din mica-i bibliotecă, pe rând, 
cărțile ce se puteau potrivi pentru vârsta mea. 

Poate oare să fie o dragoste despre care să nu vie nici odată 
o clipă de îndoială în inima ta, — nici odată, un singur moment să 
nu-ţi zici că poate ar fi fost mai bine să nw te dai ei cu totul, prins 
fără scăpare? Oare nu e mai bine să tragi brazda în pământ cu plu- 
gul, să te uiţi la cer și să aştepţi de acolo binecuvântarea muncii tale . 
fără păsare de frământările ce-și găsesc icoana în cărţi, şi aşteptând 
din ele numai ceeace te poate atinge de-adreptul în viaţa ta tihnită şi 
măsurată după trebuinţele ei nemijlocite? 

Ce se alege din toate? 

Astăzi când mă gândesc la drăguța culegere de versuri legată 
în scoarțe pestrițe, — la cărțile de povestiri din biblioteca bunului 
meu profesor, — nu ştiu dacă aș mai risca zece creiţari sau ruşinea 
unei surprinderi asupra unei efracţiuni, ca să le mai pot avea. "Căci 
astăzi știu, ceeace nu puteam vedea atunci, că și cartea uneori, ca și 

paiaţa cu tipsiile, dacă închide între scoarțele ei adesea mecanisme 
minunate, — alteori, când o deschizi, nu vezi curgând din ea de- 
cât tărâţe. l 

Și totuşi, — e o patimă fără leac. Te gândeşti să ai odihnă, să 
scapi de chinul ce chinuieşte pe atâția gânditori, cari te chinuiesc, „la 
rându-le, cu gândurile lor... Și nu poți. 

Așa s'a înstăpânit cartea pe gândurile tale, — încât numai ea, 
ea singură de-acuma. poate să-ți mai dea liniştea și odihna ce este. 
prea târziu să le mai cauţi în altă parte. a, 

Cartea! Cel dintâi, singurul şi ultimul tău prieten. Salegi între 
ele—atâta ţi-a mai rămas. Mai de mult, le iubeam pe toate; astăzi iu-. 
besc puține, dar puţin, în afară de ele, mi-a mai rămas de iubit. 

Cărţi am scris pe urmă, scriu şi eu. Mă uit la ele. Nu blestema! 
Ai închis acolo ce-a fost mai bun din tine... Numai atât a fost? lată, 
iarăş gândul care te chinuieşte. Cui îi trebuiesc gândurile tale >... 

Poate vor mai fi ochi lacomi cari să-ți jinduiască și această carte 
a ta, mâini înfrigurate cari să-i răvăşească filele... Cine ştie? — Ş'apoi, 
aruncarea întrun colţ, — praf și uitare îngrămădindu-se peste ele, 
de-apururi. 

Câte din cărţile cari sau scris trăiesc cu adevărat? Și câtă va. 
fi Viaja lor, a fiecăruia în parte și a tuturora împreună? — Praf şi, 
uitare! 

Ei, e o inimă bătrână care vorbește. Dar Florico, tu, care e soarta. 
ce te aşteaptă? Eu nu pot să ştiu. Toată sfătoșenia din cărți, acest. 
lucru nu -poate să mi-l spuie. Când te văd strângând, cu o patimă 
poate prevestitoare, caltea la sânul tău fraged, neştiutor, îmi zic, și 
mă tem, ca nu cumva, scris să-ți fie și ție, să te pierzi in flacăra mistui- 
toare, în care atâția fluturi omenești își ard aripiie și iluziile... Eu ce- 
să-ţi doresc? Farmecul vieți stă în multe!; e farmec și în viața cea 
mai chinuită. 

Cum ţi-o fi scris și ție, mica mea. Până una-alta, îţi urează moşul, 
ca ţie să-ți aducă mai mult noroc caltea, decât i-a putut aduce lui... 
ION GORUN: 


x 

Administraţiunea noastră 


— Câteva constatări — 


Noi, ardelenii cu greu ne împăcăm cu lucruri pe cari nu le-am 
mai văzut și nu le cunoştem noima; dacă acestea se creiază sub ochii 
noștri, ne resemnăm şi așteptăm să le vedem urmările. 

Cunoșteam până mai eri-alaltăeri sub alt raport vieața de stat, 
educaţia noastră cetățenească și simțul de drept se nutria din alte is- 
voare, iar astăzi suntem în mod fatal constrânși să analizăm tot ceeace 
vedem că se întâmplă și să comparăm cu ceeace a fost. Concluziile 
acestei operațiuni de continuă comparaţiune nu sunt pretutindeni fa- 
vorabile nouei stări de lucruri. 

Vom examina unele din aceste fenomene ciudate, cari dacă 
existau şi pe vremea veche, erau atunci niște „apariții izolate“, 
despre care marele public de abia avea cunoștința. Astăzi însă aceste 
curiozități de altă dată fac parte dintr'un sistem. 

lată câteva: 

Tot al treilea om din fruntea unui serviciu public este: — dele- 
gat, director-delegat, director regional-delegat, revizor delegat, care ține 
locul titularilor inspectori, directori, revizori. 

Ba avem cazuri recente, în cari titularii au fost constrânşi să re- 
nunțe la drepturile lor de titulari şi să accepte a fi deocamdată la post, 
dar „cu delegație“. : 

Ceeace înseamnă, că stabilitatea unui şef de serviciu public re- 
pugnă principiului actual de guvernământ, care tinde să-și bazeze exi- 
stența sa pe fluctuațiile administrațiunii şi nici decum pe stator- 
nicia ei. i 

Tendința aceasta de a face întreagă administrația dependentă de 
voința centrului, o dovedeşte și împrejurarea că astăzi nici un director 
de şcoală, nici un revizor sau director regional, definitiv constituit, nu 

mai e sigur de situaţia sa, şi nu ştie ceasul când va trebui să plece 
ca să facă loc altuia, care aşt:aptă impacient la uşă. (Vezi cazul dela 
Târgu-Murăș). 

Cu un cuvânt, un singur punct fix este în țara aceasta — pă- 
mântul pe care stăm. 

Partea tragică pentru noi a chestiunei este, că suntem constrânşi 
să începem încă odată lupta pentru stabilizarea administraţiunii şi să 
asistăm la inaugurarea unui proces, pe care lam lichidat deodată. cu 
absolutismul austriac. 

Va trebui să scoatem din arhivele prăfuite argumentele de pe 
vremuri, să dovedim, că numai în stabilitatea funcţionarilor este che~ 
zăşia creărei unui corp funcționăresc bine pregătit, instruit și devotat, 
care dacă e conştient de îndatoririle sale, vrea să fie sigur şi de ca- 
rieră și de existența la care are dreptul. Va trebui să dovedim pas cu 
pas, cu istoria unei jumătăţi de secol, că stabilitatea corpului funcţio- 
năresc a creat aici o stare occidentală, care în partea ei tehnică nu a 
lăsat nimic de dorit pentru guvernanţii de atunci. 

Va trebui să argumentăm,că „delegaţiile“ de pe vremuri se referau 
la cazuri excepţionale, unde delegaţia -era exercitată de un comisar mini- 
sterial, guvernial sau regal după natura cauzelor ce reclamau o 
intervenţie grabnică a statului, Dar aparatul administrativ al statului 
era depus exclusiv în mânile funcționarilor, cari-pe lângă răspunderea 
oficială, mai dădeau dovadă și de râvnă şi ambiţie, ca acela să devină 
cât mai civilizat și cât mai apropiat de aşteptările generale. 

Va trebui să documentăm, că, din feliul de a guverna prin dele- 
gați și oameni improvizați nu are nici țara, nici delegatul și nici chiar 
politica de partid vre-un folos. : 

Căci, ce poate aştepta țara dela un om, căruia i sa încredințat 
o stare de lucruri, şi căruia îi trebuesc ani pentru a le cunoaște ba- 
rem la suprafaţă, fără a le putea adânci? Și cine plătește între timp 
desorientarea, de care sufere dl delegat, dacă nu văduva de învăţător 
cu șase orfani, care așteaptă zădarnic după pensia minusculă, funcţio= 
narul destituit fără vină din slujbă, şcoala care nu are combustibil sau 
internatul lăsat neaprovizionat? 

Câştigă oare delegatul, care în momentul preluării serviciului e 
pe deplin convins că noul post, pentru dânsul nu e nici carieră, 
nici pâinea de toate zilele ? Sau poate diurnele îl ademenesc, cari da 
regulă nu-i ajung ca să-și acopere cheltueli!e zilnice? Ori ambiția 
de a face lucruri mari, extraordinare, de cari să se vorbească în istorie ?. 

Căci ce-ţi va folosi ție toată truda, toată risipa de nervi, de in- 
teligență, când ştii, că mâine-poimâine ai plecat din deiegaţie și nu- -ți 
vei vedea niciodată rodul ostenelelor tale? lar ceice îți. urmează în | 
slujbă se vor îngriji ca să suprime tot ce tu ai iniţiat, ca nu cumva 
gloria numelui tău să întunece pe al acelora cari vin după tine. 

Dar, vor zice mulți, totul e chestiune politică. Fiecare guvern 
vrea să aibă administraţia în mână, nu numai în serviciul public, dar 
și în toiul alegerilor. 

Iluzii deșarte. 

Aş vrea să ştiu, care guvern, nu are administrația în mână? 

La noi dincoace de Carpaţi, administraţia era demult la adăpostul 
fluctuaţiilor politice, prin garanții susținute de toate legislaţiile, dar n'a 
existat un guvern, la dispoziţia căruia să nu se pună cu întreg apa- 
ratul de care dispunea. Și a făcut aceasta nu de teama persecuțiilor, 
ci dintr'un impuls de logică și dintro rațiune de stat. Căci dacă func- 
ționarii nu vor fi alăturea de guvernul legal, pe cine se va baza atunci 
ordinea existentă? Dar e altceva a argumenta cu logica, și altceva e 
tegoarea, ca mijloc de iubire a deaproapelui. Alte rezultate vei culege 
de pe urma argumentării cu raţiunea de stat şi alte sunt urmările vio- 
lenţei aplicată într'o lume de intelectuali. 

Nu foloseşte deci nimănui sistemul de delegaţii, de administra- 
ţie improvizată, nici ţării, nici particularilor, nici interesului politic. 

De ce se “menţine deci ? 

De ce amărâţi zilele oamenilor noştri de „dincoace“, cari au cre- 
zut cândva, că e de datoria lor patriotică, să-şi părăsească posturile 
avute, să-și desființeze casa, gospodăria, pentru un loc de director 
la stat, să plece, să deschidă şi înființeze școli, să organizeze învățămân- 
tul, cu râvna şi fanatismul, de care numai un însuflețit cetățean al 
unei țări unite e capabil, sub vraja unor zile istorice? 

Au venit cu toții, chemați, să dea mână de ajutor noului stat. 
Au venit cei mai buni, cei dintâi al căror nume a însemnat ceva în 
Ardeal. Au venit fiindcă au crezut că legea e lege şi logica e logică. 
Cei mai mulți au plecat la posturile lor, fără să mai aștepte decretele 
și formele legale, mânați de înflăcărarea unui patriotism cald, ca să 
creeze, să organiseze, să lucreze. 

Cine ar fi crezut, că după cinci ani de muncă titanică,o să vină 
întro bună zi decretul, prin care şeful unui învățământ, sau directorul 
unei şcoli este invitat să părăsească postul şi să predea delegatului 
care s'a prezentat pentru preluarea postului? Aţi fi părăsit voi dacă 
prevedeaţi aceasta, posturile voastre dela Blaj, Brașov, Beiuş sau Năsăud? 
Şi aţi fi preferit, ca după munca voastră desinteresată şi cu adevărat 
patriotică să treceţi prin furcile caudine prin cari treceţi astăzi după 
cinci ani? 

Voi ați fost victimele credinței voastre. Aţi crezut că puterea 
legii, că numele vostru de vechi cărturari şi luptători ai Ardealulni, 
vă va scutisde multele insuficiențe de forme, vouă necunoscute, şi de 
consecinţele” acestora. 

„Aţi voit să deschideţi o pagină nouă în analele institutului care 
să vă glorifice activitatea voastră de directori şi vaţi înşelat. 

Decepţia voastră e justificată, dar nu poate fi mai tare decât 
credinţa, care vă spune că o să fie mai bine. 


* 
* * 


Un bun prietin din vechiul Regat îmi spunea: 


— Cunosc o doamnă, care are un post de profesoară și de 
douăzeci de ani nu s'a prezentat la catedră. 

— Da. A fost mereu în concediu. In fiecare an, își cere concediu, 

Cunosc concediu de boală, de recreaţie, de studiu... Dar conce- 
diu de douăzeci ani nu cunosc. Nu am avutocaziunea să controlez cazul, 
dar nici nu mă interesează. 

II cred verosimil, fiindcă am avut destule alte cazuri, când noul 
numit la vre-un important post, se prezenta a doua zi cu un conce= 
diu de un an pentru Paris. 

Era vorba de doctorat. lar dintr'un an se făceau patru, dacă nu 
mai mulți. 

Ceeace nu puteam înțelege, era că pe tot timpul concediului, 
postul respectivului rămâne ocupat și este a se suplini cu oameni de. 
ocazie, cari fac şi ei ce pot. Dar, patru, douăzeci de ani, să ţii un 
post ocupat, să nefericești generaţii cu cunoștințe de căpătuială e to- 
tuş prea mult, când pe tot timpul aceste 20%, din leafă și accesorile 
îţi vin în dar și la pensie ani nepetrecuţi în funcţie ți se socotesc 
ca oricărui om în deplină funcțiune. 7 

Ar trebui să analizez și defașările, iarăși, ceva necunoscut din- 
coace de Carpaţi, să amintesc despre un nou termen inacceptabil şi 
ca estetică „învățător tolerat“. 

Am voit să dau numai câteva indicaţii, ca cei în drept să vadă 
că în administraţia ţării sunt uriaşe prăpastii, cari trebuesc nivelate, 
lar această: nivelare nu se poate face în Ardeal fără concursul ele~ 


mentului ardelenesc. Cel ce crede altfel, se înşală. 
OCT. PRIE 

Cronica politică 


Situaţiuni neclariticate... | 


„La etajul întâi a! hotelului Astora din Capitală, în două odăi cu ferestrele 
in permanență deschise spre stradă, S'a ţinut deunăzi un fel de congres al parti- 
dului țărănesc. Delegații trimişi din diferite judeţe ale vechiului Regat, nu din 
toate, au discutat în acest conciliu canicular, într'o atmosferă înfierbântată, o veche 
chestiune de inimă: relaţiunile cu partidul naţional. Aceeaş arie, popularizată de 
flaşneta tuturor tratativelor posibile și imposibile, a devenit de mult o veselá ob- 
sesiune, Se va „pertracta“ din nou... | 
| Intervenţia câtorva căpetenii ţărăniste, a căror răbdare a atins limita maxi- 
mală a aşteptărilor, s'a însărcinat să pună din nou la ordinea zilei clarificarea 
încă odată definitivă, a raporturilor dintre două grupări politice cari se străduiesc 
de patru ani să se lămurească între ele. o, 

Povestea intermitentei tovărășii e lungă şi a trecut prin cele mai variate 
ipostaze. Pe vremea cabinetului Vaida, purtătorul de cuvânt (și de ițari) al par- 
tidului țărănesc, adică dl lon Mihalache, stătea împreună cu dl dr N. Lupu, a- 
tunci socialist sui-generis, pe aceeaș bancă a suferinței, alături cu dnii Mi- 
hai Popovici şi Aurel Vlad. Erau vremurile trandafirii ale blocului „social-naţio- 
nal“, când di luliu Maniu, ocrotind dela distanţă această formaţie guvernamen- 
tală, își menținea pentru orice eventualitate: slujba modestă de preşedinte al Con- 
Siliului dirigent, iar d! Ilie Moscovici, cu gentila îngăduință a ministrului de In- 
terne respectiv destăşurase pe calea Victoriei, pe subt grilajurile Palatului regal, 
simbolica flamură roșie a „tovarăşului“ Trotzki. Oricine ar fi fost îndreptăţit să 
creadă că alianța naţional-țărănistă se va cimenta, solidă, la adăpostul unei 
atât de înțelepte politice de stat... | zi 

Na fost însă așa. Imediat după căderea cabinetului Vaida, au început, din- 
tro parte şi din alta, încriminări reciproce. In tabăra dela Majestic se auzeau 
murmure tot mai desluşite impotriva partidului țărănist, culminând în acuzarea, 
repetată mai ales de di Vasile Goldiș, că atitudinea prea îngăduitoare a dlui dr 
Lupu față de turburările comuniste, adusese prăbuşirea regimului. De partea cea- 
laltă, se rosteau aprecieri cât se poate de dureroase, pentru incompetența compro- 
miţătoare a unora dintre „foştii miniștri ardeleni“, cari, pur şi simplu se făcuseră 
de râs. . 
Din acel moment, niciodată legăturile dintre partidul țărănist şi cel națio- 
nal, wau fost supuse unei revizuiri sincere. DI Iuliu Maniu s'a oferit intrun timp 
pentru o totală contopire, partidului poporului, şi a tratat o vreme îndelungată cu 


Pa 

dl Ion I. Brătianu, condiţiile de colaborare cu actualul guvern. In acele zile de | 
legănate târgueli, partidul țărănist a putut să vadă apropiindu-se aievea, spectrul 
iremediabilei rupturi. Cine nu ştie acum, cât de puţin a lipsit ca dl Ciceo Popp, 
se se sfătuiască astăzi, în cordiale Consilii de miniştri, cu dl general Văitoianu, în 
loc să tune şi să fulgere împotriva „oOligarhiei“, cu care nu s'a putut încheia toc- 
meala? Dacă această înțelegere s'ar fi realizat (și șeful partidului liberal. mavea 
decât să ofere un portofoliu ministerial mai mult) e lucru dela sine înţeles, că 
tulumbele pompierilor mar mai fi stropit, după întrunirile: dela Dacia, decât pe 
dnii dr. Lupu și Mihalache, deoarece, companionii lor de suferință, di- Sever Dan şi 
părintele Agârbiceanu, ar fi fost cu mâna pe pompele cu apă, de partea cealaltă 
a baricadei. . i 

Dar, şi cel mai proaspăt capitol al găunosului acord politic din care a 
izvorât ultima „opoziţie-unită“, s'a incheiat. „Campania de răsturnare“ a căzut-in 
catalepsie, lovită de insolaţie. Partidul țărănist simte nevoia unei noui examinări 
a contractului de alianţă. Și cu drept cuvânt. 

Ziarele au publicat la vreme moţiunea votată după desbaterile dela Astoria. 
O solie a partidului țărănesc va intra din nou în legătură cu trimişii „comitetului 
de-o sută“, şi va pune întrebarea deschis aproape brutal: — „Fuzionăm, ori nu 
fuzionăm?“... Partidul țărănesc ştie foarte bine la ce poate să se aştepte în viitor: tre- 
cutul apropiat se ofere ca mărturie, pentru a arăta că şefii de-acum ai partidului 
naţional nu s'ar da în lături dela orice nouă înţelegere cu alte partide și grupări 
politice, în vederea unei sigure guvernări viitoare. i 
i Un elementar instinct de conservare dictează deci dlor Mihalache-Lupu să 
ceară o precizare, mai "nainte de a interveni. o complectă schimbare în situația 
~- politică din preajma vacanței. Situaţia partidului țărănesc este. într'adevăr din 
cele mai falșe. Puţinii săi partizani din Ardeal, cari ar dori fără îndoială să in- 
treprindă o întinsă propagandă dincoace de Predeal, sunt ţinuţi într'o severă ca- 
rantină, cu mâinile legate, în vreme ce partidul naţional, încercând să trezească 
din amorțire epavele fostei grupări tachiste, . se „organizează“ la Dorohoi, la Bo- 
toşani, la Mizil... l i 

O netezire a tuturor asperităților acestea ar fi, evident, fuziunea celor două 
parlide. Tocmai această soluție însă, după discuțiile desfăşurate până acum, apare 
ca imposibilă. Partidul țărănesc are un „program“, pe care partidul național îl 
declară inacceptabil, şi la care totuş autorii lui nu se arată dispuși să renunţe. Ar- 
matele, strânse de-atâtea ori la olaltă impotriva aceluiaş duşman, se dumiresc 
insfârșit, că mau acelaș steag, şi se răsboiesc pentru feluri deosebite. 

Legăturile împrovizate sunt pe cale să se desfacă. Un punct important al 
vieței noastre politice începe să se clarifice. Ar trebui să credem, cu alte cuvinte, 
că va birui de această dată principiul normalităţei, partidele politice dela noi apu- 
` când de acum incolo pe drumul propriilor credinţe, şi nu pe acela al prieteniilor 
și vrăjmăşiilor ocazionale. De patru ani, partidele naţional şi țărănist ezită să-şi 
mărturisească pe faţă că intre ele nu există nici înrudiri programatice, nici potriviri 
sentimentale. S'ar părea că un gest de sinceritate e gata să se producă. 


Aşteptăm urmarea... l 
ION BALINT 

INSEMNĂRI 


Congresul foştilor voluntari. N'am 
fi crezut să avem atâta dreptate, atunci 
când am vorbit despre micii antrepre- 
nori ai vieţii publice din Ardeal, ne- 
impăcaţii noştri adversari cari se în- 
fățișează la ori-ce. praznic, la orice 
festivitate, pentru a trage puţină spuză 
de reclamă electorală peste sărmana 
și uscăţiva lorturtă opoziţion'stă La poa- 
lele mormântului regretatului Pop de 
Băseşti, lângă Câmpia libertăţii, în 
camera de hotel a dlui Scotus Viator, 
se găsesc totdeauna câțiva mărunți 
„pensionari“ ai Albei-lulia, cari să-şi 
aducă aminte de micile treburi ale 
partidului, prezentând falșe titluri de 
moștenire ale unui trecut inmormântat 
de mult. 


Scena s'a. repetat, spre surprinderea 
multora, cu prilejul congresului foşti- 
lor voluntari, ţinut deunăzi la Arad. 
S'au ivit şi acolo figurile bine cunos- 
cute ale agenţilor şi scandatagiilor de 
profesiune, venind să pescuiască în 
apă tulbure, făcând o trivială gălăgie, 
şi încercând să compromită încă o 
mișcare frumoasă. Frământările zilelor 
noastre au scos la suprafață şi pe a- 
aceste tipuri dubioase, veșnic gata să 
murdărească fiecare moment senin, 
fiecare manifestare de solidaritate. 


In mijlocul foştilor voluntari arde-— 
leni, aceia cari au venit la 1917 să 
lupte pe frontul Moldovei pentru U- 
nire, a apărut dintr'odată silueta eroică 
a dlui Sever Dan alături de coloniala 
înfăţişare a părintelui Man,—doi gălă- 
gioşi oratori- voluntari ai răsboiului 
cu tulumbele pompierilor din Bucu- 
reşti; şi întreg congresul s'a sfârşit 
urât, cu gălăgie, cu insulte și cu injo- 
sitoare hărjoneală politică. Un hăme- 
sit aventurier, niciodată sătul de sub- 
venţii, d. Vasile Stoica, — pe care Pam 
ştiut sublocotenent la laşi, căpitan la 
Washington şi colonel la Paris,—a a- 
vut buna inspirație să strige din toţi 
bojocii: „Trăiască Vaida-Voivod“, pro- 
babil în amintirea articolelor din 
Oesterreichische Rundschau... Bineîn- 
teles, delicata atențiune a fost primită 
cum se cuvine, și, după o bruscă ri- 
dicare a ședinței, s'a petrecut o serie 
de incidente penibile, mulțumită că- 
rora foştii voluntari s'au despărțit con- 
sternaţi, amărâţi şi duzorientaţi. 

E încă un succes al politicianismului 
regionalist. ... H înregistrăm cu o 
deosebită atenţie, şi trecem mai de- 
parte. 


„Patria“ comentează. Ziarele par- 
tidului național par foarte neplăcut 

"surprinse în urma publicărei organiza- 
ţiior judeţene ale partidului poporului 
din Ardeal. Nu yt decât câteva luni, 
decând Patria din Cluj ne arunca a- 
proape zilnic câte o săgeată de supe- 
rioară. ironie, afirmând că suntem 
„inexistenţi“ ba că suntem cinci, 
ba că suntem numai şapte. in 
fața listelor publicate in /ndreptarea, 
cuprinzând sute şi sute de fruntaşi 
din toate colțurile Ardealului, cruzii 
noștri vrăjmaşi şi-au pierdut busola, 
şi intro notiță bâlbăită, vreau să se 
convingă singuri că rândurile noastre 
nu s'au mai îngroșat de-acum doi ani, 
când se zice că — nici nu se pome- 
nea despre noi. Patria așezându-se 
pe această delicată şi ascuţită dile- 
mă, trebue să recunoască din două 
una : ori că minţea pe vremea aceea, 
ori că, de atunci încoace, partidul po- 
porului “a câștigat adeziuni covârşito- 
are, pretutindeni. Adevărul, ca deo- 
bicei, e pe la mijloc. Partidul popo- 
rului e astăzi în plină ascensiune, pen- 
trucă guvernul actual a sfârşit prin a 
trăda definitiv şi puţinele speranţe 
cari se legase de activitatea lui, şi 
pentrucă gruparea dlui luliu Maniu nu 
ofere decât perspectiva unei inte: mi- 
nabile opoziții. Dar, cum să recu O- 
ască acestilucru cei dela Patria? Per.tru 
ei nu existăm, mam existat și nu vcm 
exista... 


Goga-lago. Apar în Capitală câteva 
ziare cari vor cu orice preţ să creieze 
in jurul directorului „Țărei Noastre“ o 
reputație bine precizată de mare tră- 
gători de sfori. D. Octavian Gaga, pen- 
tru aceşti confrați lesne impresionabili, 
e un fel de lago al politicei româneşti. 
Tot ce se face şi tot ce se desface, 
se datoreşte „intrigelor“ sale. D. Oc- 
tavian Goga a salvat unitatea parti- 


dului poporului, a împiedecat colabo- . 


rarea partidului naţional, a despărțit 
în două pe ţărănişti, a băgat zâzania 


în rândwrile partidului liberal şi 
aşa mai departe. i 


Toate sunt, se înțelege, basme re- 
portericeşti, efecte premature ale unui 
început de căldură tropicală. Adevărul 
e altul: d. Octavian Goga au poate să 
doarmă din pricina certurilor din sâ- 
nul guvernului, e foarte îngrijorat de 
soarta clubului țărănist dela „Astoria“, 
luptă din răsputeri să salveze gruparea 
dlui luliu Maniu, şi, ca o consecinţă « 
logică, nu urmăreşte decât un gând, * 
cum să vadă... destrămându-se mai re- 
pede partidul din care face parte. 

Apoi, să ne înţelegem, ori au fan- 
tazie, reporterii dela București, — ori 
pau. 


-Finți, domnul Moldovei. — Un 
neplăcut incident teatral, petrecut cu 
prilejul reprezentărei dramei Doamna 
lui Ieremia Movilă a dlui N. lorga, a 
adus în circulația publică un nume nou : 
„Finţi, domnul Moldovei“. Acest domn 
Finţi, un tânăr artist despre care se 
zice că are și talent, a fost fluerat: 
zilele trecute de studenţii bucureşteni, 
pe motivul că originea sa nu e com- 
patibilă cu portul (fie şi pe scenă) a co- 
roanei lui Ştefan cel mare. De atunci 
Finţi e la ordinea zilei, Finţi e martir, 
Finţi trebuie huiduit, Finţi apare in 
effigie în coloanele Dimineții, sus cu 
Finţi, jos cu Finţi, Finţi la dreapta, 
Finţi la stânga, Finţi peste tot... 

Evident, prea multă glălăgie pentru 
un Singur Finţi. Pericolul nu e aci. 
Finți dela Teatrul național, e numai 
unul. Primejdioşi sunt alții, sutele de 
mii de Finţi, cari au descins din Ga- 
liția, din Polonia, de peste Nistru, şi 
cari vor fi într'o zi, dacă nu băgăm de 
seamă, nu „domnii Moldovei“ în straie 
actoricești, grimaţi de d. Pepi Mahauer 
peruchierul primei noastre scene, — 
ci stăpânii reali ai României întregite. 

Ce facem cu aceștia? — iată între- 
bara. - 


719 


© BCUCluj 


Reminiscențe. iși mai aduce aminte 
cineva, de scenele petrecute în Cameră 
acum doui ani? Era pe vremea când 
monitorul onestităţii publice, confratele 
nostru „Viitorul“, nu mai slăbea „Par- 
lamentul Reşiţei“,  stropind pretutin- 
deni cu veninul insinuărilor vagi şi ca- 
lomnioase. De pe piscul Mitropoliei, 
intro veselă sarabandă opoziționistă, 
— 0, dulcea armonie care. intervine 
căte-odată între bărbaţii politici- iubi- 
tori de ţară! — coborâseră la vale: d. 
Gh. Mârzescu la braț. cu d. A. Vaida, 
şi Jean Th. Florescu strâns îmbrățișat 
cu d. dr. Lupu. O mare primejdie pă- 


rea că amenință trecutul, prezentul şi: 


viitorul acestui neam din pricina vo- 
tărei proiectului de lege pentru naţio- 
nalizarea „Reşiţei“ ; neîmpăcaţii adver- 
sarii de mai târziu, întrun elan de su- 
bit amor, se porniseră împreună la 
Palat, să ceară cu puteri unite înlătu- 
rarea guvernului Averescu și să sal- 
veze ceeace mai era de salvat din gro- 
zavul dezastru economic. nrevestit cu 
atâta preciziune de d! Vintilă Brătianu... 

Deatunci, e adevărat, s'au schimbat 
lucrurile; parcă toate acestea nau fost 
niciodată. Cei pe cari „Reșița“ i-alunit, tot 
„Reşiţa“ îi desparte. Tabloul! este deci 
complect schimbat. Imbrățişările de 
altă dată s'au transformat în bătaie în 
lege: un atac al dlui Ion Mihalache 
asupra urnei a fost respins în dure- 
roase ghionturi. Protestarea comună 
de eri a făcut loc unor strigăte foarte 
deosebite unele de altele: din cla- 
moarea lor a țâşnit parlamentara in- 
terjecție: — „Săriţi, hoţii“ ! 

D. Virgil Madgearu, specialistul par- 
tidului țărănist, trebuie să fie mulțu- 
mit, gândindu-se la ajutorul dat în 
1921 pardidului liberal în campania îm- 
potriva „Parlamentului Reșiţei“. Atunci, 
o dulce comunitate de aspirații... Astăzi, 


păruială, insulte, şi excluderi din Cameră. 

Morala apare limpede. Acesta e ro- 
dul final al tovărășiilor de oportuni- 
tate, intre oameni ari nu vor reuși 
niciodată să se stimeze... 


Răsbunarea lui Honigman. — In - 

urma celor scrise la această revistă, 
ne aşteptam mai de mult la oaspră re- 
presiune din partea „presei indepen- 
dente“ dela Bucureşti, pe care după 
cum se ştie am îndrăsnit s'o supărăm 
cu aprecieri de-o incomodă sinceritate. 
Sunt însă dușmănii grozave, pe cari 
trebuie să te hotărești să le întrunți cu 
resemnare, dacă vrei să-ți îngădui 
luxul de a spune adevărul întreg. Eram 
deci, gata să primim toate urmările 
atitudinei noastre, începând cu repor- 
tajele inteligente ale insalubrului Leo- 
nard Paukerow și sfârșind, cu fulge- 
rile ridicate asupra noastră de regio- 
nalistul Fagure, lângă Piatra Libertăţii 
dela Biaj... 
„ Nu credeam însă ca răsbunarea să 
meargă atât de departe. Iată, Lupta, 
(cea mai bine informată!) e singurul 
ziar care ma publicat nici-un rând, 
deodată cu celelalte gazete, despre-re- 
cepția dlui Octavian Goga la Acade- 
mia română. 

Honigman, vai! ne ostracizează; 
asupra noastră, el așterne greaua con- 


. spirație a tăcerei... Pe el Pa preocupat 


în ziua aceea -dacă „a evadat Lupu 
Goldstein“, apoi „de ce nu s'a oprit 
di Ionel Brătianu la Oradea-Mare“ şi 
mai ales, care e „situația din Palestina“, 

— „O şedinţă solemnă a „Acade- 
miei române“? Nu, ştim, mam văzut. 
Paukerow era ocupat în altă parte...“ 


Redacționaie. Din cauza abunden- 
tei de materie, obişnuita noastră Ga- 
zetă rimată a rămas să fie publicată 
în numărul viitor. : 

